Document ID: 31997R0534

RÅDETS FORORDNING (EF) Nr. 534/97 af 17. marts 1997 om ændring af forordning (EØF) nr. 1442/88 om ydelse for produktionsårene 1988/89 til 1997/98 af præmier for endelig nedlæggelse af vinarealer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 43,
under henvisning til forslag fra Kommissionen,
under henvisning til udtalelse fra Europa-Parlamentet (1),
under henvisning til udtalelse fra Det Økonomiske og Sociale Udvalg (2), og
ud fra følgende betragtninger:
Ifølge artikel 1, stk. 1, andet og tredje afsnit, i forordning (EØF) nr. 1442/88 (3) skal medlemsstaterne udpege de regioner, for hvilke landbrugerne kan modtage præmie for endelig nedlæggelse af vinarealer, og dette skal ske, inden foranstaltningen anvendes; udpegningen er blevet forsinket, hvorfor foranstaltningen måske ikke vil kunne anvendes for produktionsåret 1996/97; den frist, der er fastsat for indgivelse af præmieansøgninger til de myndigheder, som medlemsstaterne har udpeget, og fristen for rydning bør derfor forlænges; tilsvarende bør det tillades medlemsstaterne at kumulere de arealer, som de er blevet tildelt for produktionsåret 1997/98, med de arealer, der er tildelt for 1996/97, og for hvilke der ikke er indgivet ansøgning om præmie for endelig nedlæggelse;
erfaringerne fra anvendelsen af forordning (EØF) nr. 1442/88 viser, at det faste beløb, der er fastsat for Charentes-regionen, ikke er tilstrækkelig stort til, at producenterne nedlægger de arealer, som giver det største udbytte; den ønskede ligevægt ville lettest kunne opnås, hvis disse arealer blev nedlagt, og det faste beløb bør derfor ikke opretholdes -
UDSTEDT FØLGENDE FORORDNING:
Artikel 1
I forordning (EØF) nr. 1442/88 foretages følgende ændringer:
1) I artikel 1, stk. 1, andet afsnit, tilføjes følgende sætning:
»De arealer, for hvilke der for produktionsåret 1996/97 ikke er indgivet ansøgning om præmie for endelig nedlæggelse, kan lægges til de arealer, hver medlemsstat er tildelt for produktionsåret 1997/98.«
2) Artikel 2, stk. 1, litra d), udgår.
3) I artikel 4, tilføjes følgende stykke:
»5. Uanset stk. 1 og 2 gælder det for produktionsåret 1996/97:
- at fristen i stk. 1 for indgivelse af præmieansøgninger fastsættes til den 31. marts 1997
- at fristen i stk. 2 for rydning fastsættes til den 31. maj 1997.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. marts 1997.

Labels: 3
15
6